ЗАЦВЯРДЖАЮ

Дырэктар дзяржаўнай установы адукацыі

“Вышамірская сярэдняя школа

Рэчыцкага раёна”

\_\_\_\_\_\_\_\_\_\_\_\_\_ І.В. Тышкевіч

30 жніўня 2024 года

**Канцэпцыя развіцця школьнага комплекснага музея**

**Вышамірскай сярэдняй школы Рэчыцкага раёна**

**на 2024/2025 гады**

УЗГОДНЕНА

намеснік дырэктара

па вучэбна-выхаваўчай рабоце

\_\_\_\_\_\_\_\_\_\_ С.А. Нечаева

30.08.2024 года

1. **Уводзіны**

Музей установы адукацыі – цэнтр этнакультурнага і грамадзянскага, патрыятычнага выхавання, культурна-асветніцкай і пошукава-даследчай дзейнасці навучэнцаў. Музей як адкрытае для ўсеагульнага наведвання структурнае падраздзяленне ўстановы адукацыі, як універсальная прэзентацыя гістарычнай і культурнай спадчыны рэгіёна валодае практычна неабмежаваным патэнцыялам выхаваўчага ўздзеяння.

Функцыі музея:

усебаковае вывучэнне гісторыі і культуры свайго рэгіёну;

ахову і папулярызацыю гісторыка-культурных і прыродных каштоўнасцей роднага краю;

удзел у рашэнні адукацыйных задач установы адукацыі.

**Місія** школьнага комплекснага музея:

* сацыякультурная: выяўленне, захаванне, папулярызацыя матэрыяльнай, нематэрыяльнай культурнай і гістарычнай спадчыны, нацыянальных культурных традыцый мясцовасці;
* выхаваўчая: данесці да ўсведамлення кожнага навучэнца глыбінную духоўнасць нацыянальнай культуры і гісторыі, каб кожны асэнсаваў прыналежнасць да сваёй сям’і, роду, свайго народу.

**Мэта дзейнасці** музея: садзейнічаць паспяховай самарэалізацыі навучэнца, станаўлення грамадзяніна, патрыёта, сем’яніна сродкамі музейнай педагогікі, сучаснымі формамі краязнаўства

1. **Інфармацыйная даведка**

Матэрыялы для стварэння музея збіраліся настаўнікамі і вучнямі Вышамірскай школы з 1960-х гг. У гэты час асабліва актывізавалася краязнаўчая работа. Вялікую папулярнасць набылі разнастайныя грамадзянска-патрыятычныя мерапрыемствы. Напрыклад, экскурсіі, лыжныя і пешыя паходы, аўтавандроўкі і іншае па месцах працоўнай і баявой славы. У школе ствараліся піянерскія дружыны, якія цесна супрацоўнічалі з ветэранамі і ўдзельнікамі Вялікай Айчыннай вайны, іх сем’ямі. Вучні школы хадзілі па вёсках і запісвалі гісторыю малой Радзімы са слоў мясцовых жыхароў. Творчыя групы вучняў вялі перапіску з роднымі загінуўшых падчас вайны, з іншымі музеямі і архівамі ўсяго СССР. Дзеці Вышамірскай школы разам з настаўнікамі актыўна і сумленна цікавіліся гісторыяй Радзімы. Яны збіралі не толькі пісьмовыя матэрыялы, але і разнастайныя рэчы, што мелі гістарычную каштоўнасць. Так, кропля за кропляй, настаўнікі і вучні сабралі каштоўны матэрыял, які лёг у аснову сучаснага музея. Бадзюк В.А. і Кротава Т.М.—настаўніцы гісторыі, якія распачалі музейную справу ў нашай школе.

Кротава Тамара Мікалаеўна прысвяціла арганізацыі музея ў школе амаль усё сваё працоўнае жыццё. З 1972 года яна стала першым кіраўніком установы і перадала павагу і любоў да даўніны сваім вучням. У 2008 годзе Тамара Мікалаеўна пайшла на пенсійны адпачынак. Школьны комплексны музей быў перададзены выпускніцы Вышамірскай школы, настаўніку гісторыі Іванчыкавай К.В.

У сучасны час новы кіраўнік школьнага комплекснага музея працягвае лепшыя традыцыі музейнай справы свайго папярэдніка. Асаблівая ўвага надаецца змяненню знешняга выгляду музейных экспазіцый, каб зрабіць школьны музей, па магчымасці, больш сучасным і прэзентатыўным. Мэта дзеючага кіраўніка школьнага музея - не толькі захоўваць памяць пра гісторыю малой Радзімы, а таксама зрабіць яго больш інтэрактыўным і прываблівым для наведвальнікаў усіх узростаў.

Музей ажыццяўляе сваю дзейнасць у адпаведнасці з Кодэксам Рэспублікі Беларусь аб адукацыі, а ў адносінах збору, уліку, захавання і выкарыстання прадметаў Музейнага фонду – Закона Рэспублікі Беларусь ”Аб музеях і Музейным фондзе Рэспублікі Беларусь“.

Работу музея арганізуе Савет музея, які складаецца з 5 сектараў: пошукавага, экскурсійнага, фондавага, экспазіцыйнага і культурна-асветніцкага, ва ўзаемадзеянні з актывам музея.

Маюцца наступныя дакументы: пашпарт музея, уліковая картка, інвентарная кніга ўліку музейных прадметаў асноўнага фонду, уліковы сшытак для навукова-дапаможнага фонду, акты прыёму музейных прадметаў, план работы на вучэбны год, журнал уліку наведвальнікаў музея, кніга водгукаў, тэксты экскурсій, тэксты лекцый, сцэнарыі мерапрыемстваў. Уся ўліковая дакументацыя вядзецца ў адпаведнасці з патрабаваннямі нарматыўна-прававой базы.

Дзейнасць музея, у тым ліку, вызначэнне мэты і задач, планаванне работы, ажыццяўляецца ў адпаведнасці з мэтай і задачамі ўстановы адукацыі і па запытах педагогаў і навучэнцаў установы адукацыі. Краязнаўчай дзейнасцю ахоплена шырокае кола навучэнцаў розных класаў. Запатрабаванасць дзейнасці комплекснага музея адукацыйным працэсам установы адукацыі адлюстравана ў наступных паказчыках: колькасць наведвальнікаў музея за апошнія пяць гадоў складае каля 400 чалавек. Медыятэка музея прадстаўлена аўдыёархівам “Жывыя галасы гісторыі” (па відэа- і аўдыёзапісах успамінаў сведак самых розных падзей), відэафільмамі і відэаролікамі (створаныя навучэнцамі), прэзентацыямі рознай тэматыкі, вялікім фотаархівам краязнаўчай дзейнасці і г.д. Вялікая ўвага надзяляецца наведванню краязнаўцамі з экскурсіямі памятных мясцін краю, музеяў г. Мінска, помнікаў культуры Рэспублікі Беларусь. Распрацаваны некалькі турыстычных маршрутаў па наваколлі аг. Вышамір і ваколіц.

Удзел навучэнцаў у конкурсах, канферэнцыях, краязнаўчых праектах і акцыях садзейнічае паспяховай сацыялізацыі і самарэалізацыі навучэнцаў.

1. **Праграма развіцця музея на 2024/2025 гг.**
   1. **Асноўная ідэя развіцця музея**

Накоплены вялікі аб’ём новых звестак, матэрыялаў па гісторыі населенага пункта, фонд музея папоўніўся новымі музейнымі прадметамі, - гэтым абумоўлена патрэба ў неабходнасці сістэматызаваць матэрыялы, прадставіць у экспазіцыі музея, папулярызаваць ў соцыуме.

* 1. **Накірункі работы, мэты і задачы развіцця музея**

***Работа з фондам музея***

Мэта:

фарміраванне фондавага збору і рэалізацыя музеем функцыі дакументавання згодна з нарматыўнымі патрабаваннямі;

фарміраванне ў навучэнцаў каштоўнасных адносін да гісторыка-культурнай спадчыны краю праз усведамленне каштоўнаснай значнасці музейнага прадмета

Задачы:

удасканальваць сістэму захавання і належнага выкарыстання музейных прадметаў;

актывізаваць работу па выяўленню і збору прадметаў музейнага значэння ў рэгіёне для папаўнення музейнага збору

***Пошукава-даследчая дзейнасць***

Мэта: стварэнне ўмоў для развіцця даследчых кампетэнцый навучэнцаў сродкамі музейнай педагогікі

Задачы:

сістэматызаваць накопленыя матэрыялы па гісторыі населенага пункта

падрыхтаваць да афармлення ў экспазіцыі музея сабраных у выніку пошукава-даследчай дзейнасці матэрыялаў

далучэнне навучэнцаў да даследчай дзейнасці, развіццё інтэлектуальна-творчай ініцыятывы і здольнасцяў праз удзел у конкурсах, праектах і інш.;

***Экспазіцыйная дзейнасць***

Мэта: пераафармленне экспазіцыі адпаведна запатрабаванням адукацыйнага працэсу ўстановы адукацыі з улікам актуальных тэндэнцый развіцця грамадства і дзяржавы;

Задачы:

сістэматызаваць сабраны матэрыял, размеркаваць па тэмах і раздзелах;

скласці тэматыка-экспазіцыйны план экспазіцыі адпаведна тэматычнай структуры;

паэтапна ажыццявіць пераафармленне экспазіцыі.

***Метадычная дзейнасць***

Мэта: метадычнае забяспечэнне дзейнасці музея адпаведна запатрабаванням адукацыйнага працэсу ўстановы адукацыі

Задачы:

павышаць узровень валодання сучасным нарматыўна-прававым, метадычным забеспячэннем дзейнасці музея ўстановы адукацыі;

арганізаваць метадычнае суправаджэнне дзейнасці музея ў межах рэсурснага цэнтра, праектнай дзейнасці ўстановы адукацыі;

абагульняць і распаўсюджваць эфектыўны педагагічны вопыт.

Перспектыўны план развіцця музея

на 2024/2025 гг.

|  |  |  |  |
| --- | --- | --- | --- |
| № | Накірункі і змест работы | Тэрмін выканання | Адказныя |
| ***Работа з фондам музея*** | | | |
| 1. | Правесці інвентарызацыю фондаў музея | лістапад | К.В. Іванчыкава |
| 2. | Абнавіць папкі захавання фонду | на працягу навучальнага года | К.В. Іванчыкава |
| 3. | Камплектаванне фондаў: актывізаваць праз экспедыцыйна-пошукавую дзейнасць у рэгіёне, сустрэчы са сведкамі падзей | на працягу навучальнага года | К.В. Іванчыкава |
| 4 | Ажыццяўляць улік музейных прадметаў адпаведна нарматыўным патрабаванням | на працягу навучальнага года | К.В. Іванчыкава |
| ***Пошукава-даследчая дзейнасць*** | | | |
| 1 | Сістэматызацыя накопленага матэрыялу па гісторыі населенага пункта | на працягу навучальнага года | К.В. Іванчыкава |
| 2 | Падрыхтоўка да афармлення ў экспазіцыі музея сабраных у выніку пошукава-даследчай дзейнасці матэрыялаў | на працягу навучальнага года |  |
| 3 | Стварэнне на аснове матэрыялаў, атрыманых у выніку пошукава-даследчай дзейнасці, віртуальных экскурсій, мультымедыйных прэзентацый. Папаўненне Скарбонкі духоўных каштоўнасцяў краю, медыятэкі музея | на працягу навучальнага года | Актыў музея,  К.В. Іванчыкава |
| 4 | Правядзенне краязнаўчых даследаванняў навучэнцамі па розных тэмах адукацыйных прадметаў або на аснове інтэграваных ведаў на базе музея | 2024/2025 гг. | Актыў музея,  К.В. Іванчыкава |
| 5 | Удзел у конкурсах акцыі “Жыву ў Беларусі і тым ганаруся”, праекта “Збяры Беларусь у сваім сэрцы”, акцыі “Мы гэтай памяці верныя” і інш | на працягу навучальнага года | Актыў музея,  К.В. Іванчыкава |
| ***Экскурсійная дзейнасць*** | | | |
| 1. | Ажыццяўленне аператыўнага выкарыстання экскурсійных магчымасцяў музея па запатрабаванням адукацыйнага працэсу | на працягу навучальнага года | Актыў музея,  К.В. Іванчыкава |
| 2 | Распрацоўваць інтэрактыўныя формы работы з экскурсантамі | на працягу навучальнага года | Актыў музея,  К.В. Іванчыкава |
| 3 | Распрацоўка агляднай і тэматычных экскурсій на англійскай мове | на працягу навучальнага года | Экскурсаводы,  К.В. Іванчыкава |
| 4 | Вывучэнне экскурсійна-турысцкіх магчымасцяў роднага краю. Распрацоўка новых краязнаўчых маршрутаў | на працягу навучальнага года | Актыў музея,  К.В. Іванчыкава |
| 5 | Арганізаваць заняткі з рознаўзроставымі групамі экскурсаводаў па засваенні методыкі падрыхтоўкі і правядзення экскурсіі | на працягу навучальнага года. | Актыў музея,  К.В. Іванчыкава |
| ***Культурна-асветніцкая дзейнасць*** | | | |
| 1 | Распрацоўка і правядзенне віктарын і гульняў на краязнаўчым матэрыяле з выкарыстаннем інфармацыйна-камунікатыўных тэхналогій | на працягу навучальнага года | Актыў музея,  К.В. Іванчыкава |
| 2 | Пошук новых форм правядзення тэматычных мерапрыемстваў, прысвечаных Дню юнага героя–антыфашыста, Дню памяці воінаў-інтэрнацыяналістаў, Дню абаронцы Айчыны і інш | на працягу навучальнага года | Культурна-асветніцкі сектар,  К.В. Іванчыкава |
| 3 | Актывізаваць папулярызацыю дзейнасці музея праз:   * распрацоўку і выраб буклетаў, іншай рэкламнай прадукцыі; * стварэнне старонкі сайта музея; * асвятленне работы музея ў сродках масавай інфармацыі | на працягу навучальнага года | Актыў музея,  К.В. Іванчыкава |
| 4 | Выкарыстанне электронных адукацыйных рэсурсаў у культурна-асветніцкай дзейнасці | на працягу навучальнага года | Актыў музея,  К.В. Іванчыкава |
| 5 | Узаемадзеянне з органамі мясцовага самакіравання, прадпрыемствамі і ўстановамі рэгіёна, грамадскімі і ветэранскімі арганізацыямі у культурна-асветніцкай дзейнасці | на працягу навучальнага года | Актыў музея,  К.В. Іванчыкава |
| 6 | Удасканальванне інфармацыйнай прасторы школы. Перыядычнае афармленне стэнда “Наша малая радзіма” | на працягу навучальнага года | Актыў музея,  К.В. Іванчыкава |
| ***Экспазіцыйная дзейнасць*** | | | |
| 1 | Распрацоўка праекта пераафармлення раздзелаў экспазіцыі музея | на працягу навучальнага года | Экспазіцыйны сектар,  К.В. Іванчыкава |
| 2 | Распрацоўка тэматыка-экспазіцыйнага плана экспазіцыі адпаведна тэматычнай структуры | на працягу навучальнага года | Экспазіцыйны сектар,  К.В. Іванчыкава |
| 3 | Падрыхтоўчы этап пераафармлення экспазіцыі: этыкетаж, фотакопіі, падбор матэрыялаў і інш. | на працягу навучальнага года | Экспазіцыйны сектар,  К.В. Іванчыкава |
| 4 | Паэтапнае пераафармленне экспазіцыі | на працягу навучальнага года | Экспазіцыйны сектар,  К.В. Іванчыкава |
| 5 | Распрацоўка і стварэнне віртуальнага музея | на працягу навучальнага года | Актыў музея,  К.В. Іванчыкава |
| ***Метадычная дзейнасць*** | | | |
| 1 | Метадычныя ўзаемасувязі з настаўнікамі-прадметнікамі і класнымі кіраўнікамі Аказанне індывідуальнай метадычнай дапамогі педагогам па арганізацыі і правядзенні краязнаўчых даследаванняў з навучэнцамі | на працягу навучальнага года | К.В. Іванчыкава |
| 2 | Распрацоўка і рэалізацыя розных адукацыйных формаў сумеснай дзейнасці педагогаў і навучэнцаў у музеі ўстановы адукацыі | на працягу навучальнага года | К.В. Іванчыкава |
| 3 | Распрацоўка новых форм культурна-адукацыйнай дзейнасці музея з выкарыстаннем матэрыялаў этнакультурнай спадчыны, Уключэнне краязнаўчага кампанента ў адукацыйны працэс | на працягу навучальнага года | К.В. Іванчыкава |

30.08.2024 Кіраўнік музея К.В. Іванчыкава